Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 67 Az 57/2002. (XI. 18.) OM rendelet már korábban bevezette az integrációs normatívát.
Paragraph Index: 1261

67 Az 57/2002. (XI. 18.) OM rendelet már korábban bevezette az integrációs normatívát. Egyetértés volt abban is, hogy a nemzetiségi oktatáspolitika legfontosabb feladata a kisebbségek identitásának megõrzése, erõsítése, amelyben jelentõs szerepet kell vállalniuk a felsõoktatási intézményeknek is. A képzés nemzetiségi jellegének megõrzése és a kisebbségi értelmiségi képzéssel kapcsolatos feladatok ellátása mellett, a szomszéd országok nyelvének és kultúrájának magas szintû ismerete valós igényként, kamatoztatható tudásként jelentkezik. A nemzetiségi szakok jelenlegi tantárgystruktúrája is modernizációra szorul, azokat a piaci viszonyokhoz igazodva kellene továbbfejleszteni. Ehhez több oktatóra és jelentõs fejlesztõ munkára lenne szükség, amely általában meghaladja a kisebbségi tanszékek erejét. Olyan vélemény is megfogalmazódott, hogy gondot okoz a nemzetiségi oktatási intézmények „széttöredezettsége”, amely összefügg az alacsony hallgatói és oktatói létszámmal. A magasabb színvonalú munka érdekében nagyobb intézményi koncentrációra lenne szükség. A német nemzetiségi felsõoktatás gondjai részben eltérnek a kis nemzetiségi tanszékek problémáitól. A német szakra óriási a jelentkezõk száma, ezért gyakran nincs lehetõség a jó képességû nemzetiségi középiskolában végzett hallgatók felvételére. Megfogalmazódott az az igény, hogy az ELTE Bölcsészettudományi Kar német tanszéke kapjon külön keretet a nemzetiségi hallgatók számára. A felsõoktatás finanszírozási problémái A résztvevõk hangsúlyozták, hogy a fõiskolai és egyetemi nemzetiségi tanszékek súlyos finanszírozási nehézségekkel küszködnek. A képzési normatívák nem elégségesek az alacsony hallgatói létszámmal mûködõ szakok fenntartáshoz, a tényleges költségek összegyetemi/kari alapokból történõ biztosítása súrlódásokat, instabilitást, perspektívátlanságot okoz az érintett kisebbségi pedagógusképzõ intézményekben. A kisebbségi felsõoktatás egyik leggyorsabban megoldandó problémájának a finanszírozást tartották. A magyar államot törvény kötelezi a kisebbségek nyelvén folyó felsõoktatás biztosítására, ezért ennek meg kell teremteni az anyagi hátterét is. Meg kell határozni azokat a minimális feltételeket, amelyek egy fõiskolai, vagy egyetemi szintû kisebbségi szak fenntartásához szükségesek. A résztvevõk a mindenkori magyar kormány feladatának tartják a szakok fenntartásához szükséges minimális feltételek biztosítását. A kisebbségi tanszékek ugyan a jelenlegi finanszírozási rendszerben magasabb normatívához jutnak, de mivel nincs meghatározva, hogy mire fordítható a különbözet, ezért a felsõoktatási intézmények gyakran nem a nemzetiségi felsõoktatási feladatok ellátására használják fel a pénzt. Többek szerint ki kellene kötni, hogy azt csakis a kisebbségi felsõoktatásra költhessék el. A résztvevõk azt is javasolták, hogy ezt a többletforrást a tanszékeken folyó tudományos kutatómunkára és személyi jellegû kiadásokra (létszámbõvítés) lehessen felhasználni. A nemzetiségi felsõoktatási intézmények mint kutatási központok A kisebbségi felsõoktatási intézmények jelentõs szerepet vállalnak a kisebbségeket érintõ kutatásokban, tudományos munkában. Több tanszék is nehezményezte, hogy a szaktárcák, a Magyar Tudományos Akadémia és a nemzeti kisebbségi intézetek a szakmai feladatok ellátásában (fejlesztési, oktatási programok, tankönyvek írása és lektorálása, helytörténeti, néprajzi munkák stb.) nem igénylik a kisebbségi felsõoktatási intézmények segítségét, közremûködését. A tanárképzést és kutatómunkát végzõ nemzetiségi tanszékek az oktatási háttérintézményi feladatok (továbbképzés, minõség-ellenõrzés, többszintû tanárképzés) ellátásában is szívesen részt vállalnának. Ezt a kisebbségi háttérintézmények hiánya és szétszórtsága is indokolja. Problémát jelent a kutatási feladatok finanszírozásának nehézsége is, a színvonalas tudományos munka folyamatosan csak megfelelõ források biztosítása mellett valósítható meg. A kétnyelvû pedagógusképzés hiánya Nem bizonyított tény a kis nyelvek elmúlt években érzékelhetõ presztízscsökkenése, az is lehet, hogy a feltételek elégtelensége korlátozza a nyelvek versenyképességét. A résztvevõk szerint az anyanyelvû oktatás feltételei még ma sem biztosítottak, a kétnyelvûvé degradált oktatás pedig nem képes megõrizni tényleges pozícióit, a gyakorlatban gyakran csak nyelvoktató képzés folyik. Nyilvánvaló a kapcsolat a leépülõfélben lévõ kétnyelvû oktatás és a tanárképzés hiányosságai között. Meg kellene vizsgálni a kétnyelvû pedagógusképzés beindításának lehetõségét, összhangban a nemzetiségi közoktatás kétnyelvû képzésével. Jobb érdekérvényesítési lehetõséget a kisebbségi felsõoktatási intézményeknek A fórum résztvevõinek véleménye szerint a felsõoktatási kisebbségi intézmények oktatói hátrányos helyzetben vannak a többi fõiskolai, egyetemi dolgozóval szemben. Ennek döntõen három oka van: • a szakosodási nehézségek (kevés oktató, sok tantárgy), • a szervezeti önállóság hiánya, és • a magasabb finanszírozási kategóriába sorolással összefüggõ problémák. Az egyre nyomasztóbb gondok következtében a kisebbségi felsõoktatási intézmények fokozottabban igénylik a kormányzati szervek támogatását, annak intézményesített formáit. Az elmúlt kb. egy évtized tapasztalata azt mutatja, hogy a felsõoktatási intézmények és az oktatási minisztérium között számos kérdésben nincs összhang. Ezek a problémák és ellentmondások alapozzák meg azt az igényt, amely a kisebbségi felsõoktatás érdek-képviseleti formáinak megteremtését, hatékonyabb mûködtetését tartja szükségesnek. Erõsíteni kell a kisebbségi tanszékek munkatársai közötti párbeszédet, szükség van hasonló típusú találkozókra. Javaslatként hangzott el, hogy létre kellene hozni egy folyamatosan mûködõ nemzetiségi felsõoktatási szakmai fórumot, amelynek megteremtésében partnerként számítanak a Nemzeti és Etnikai Kisebbségi Hivatalra. A romológiai képzés problémáiról A romológiai szak a kis nemzetiségi felsõoktatási szakokhoz hasonló problémákkal küszködik: alacsony az oktatói létszám, a mûködését finanszírozási gondok nehezítik stb. A két éve mûködõ tanszék, hasonló szakok hiányában, nem tudja a felmerült szakmai kérdéseket más felsõoktatási intézmények oktatóival megvitatni. A képzés továbbfejlesztéseként felmerült annak a lehetõsége, hogy a jelenlegi romológiai alapképzési szakot nyelvtanári képzéssel bõvítsék, aminek megteremtésében számítanak az oktatási minisztérium segítségére is. Ehhez azonban meg kell teremteni a beás és romani nyelv oktatásának a nemzetiségi nyelvekhez hasonló szakmai hátterét, feltételrendszerét. Ennek szükségességét jelzi az is, hogy egyre növekvõ igény mutatkozik a romani és beás nyelv oktatása iránt. Az oktatási fórum három munkacsoportjában megfogalmazott észrevételeket és javaslatokat elsõdlegesen az érintett szaktárca, az oktatási minisztérium figyelmébe ajánljuk. Ezek a vélemények jól használhatók az új jogszabályok, illetve a szükséges jogszabályi módosítások elõkészítése során, alkalmasak a meglévõ jogintézmények gyakorlati mûködésének értékelésére, továbbfejlesztésére. Jelzik továbbá azt is, hogy a kisebbségi oktatás különbözõ területein dolgozó szakemberek több egyeztetésre, beszélgetésre, folyamatos párbeszédre tartanak igényt az oktatási tárca munkatársaival. 2. Visszásságok a közoktatásban 2.1. Hátrányos megkülönböztetés speciális tantervû oktatásban részesí tés útján 2.1.1. A speciális tantervû oktatás problémái 1999-ben vizsgálatot folytattunk a cigány gyermekek speciális oktatásáról. A vizsgálat kiindulópontja az a jelenség volt, hogy a roma gyermekek felülreprezentáltak az eltérõ tantervû osztályokban/iskolákban. Kezdeményezéseink és ajánlásaink eredményeképpen 2000-ben az eltérõ tantervû/speciális oktatásba utalás (áthelyezés) jogi szabályozása számos garanciális elemmel egészült ki, ugyanakkor a hozzánk érkezett panaszok és a konkrét ügyekben folytatott vizsgálatok azt mutatják, hogy a helyzet lényegesen nem változott. Ezért az alábbi problémák megoldásában kértük az Oktatási Minisztérium fellépését:

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes